Fridericus Thomas Greenhalge
Fridericus Thomas Greenhalge (natus in Clitheroe, Anglia die 19 Iulii 1842; mortuus in Lowell, Massachusetta die 5 Martii 1896), causidicus et iudex, fuit politicorum peritus Americanus factionis Republicanae , qui inter alia ab anno 1894 usque ad annum 1896 Massachusettae gubernator fuit. Praeterea Greenhalge in Camera Repraesentantum Civitatum Foederatarum populi legatus fuit.